Исән калуым өчен оялдым…

	Беслан фаҗигасенә 16 ел булды. Аны үз башыннан кичергән Санета Сабанова җәһәннәмдәге өч көне турында “ВТ” журналистына сөйләгән иде.
 “Хәзер үзем белән һәрвакыт шешәдә су йөртәм. Бесланнан калган гадәт бу…” Россия тарихында булган иң зур теракт Санетага менә шундый тормыш дәресе бирә. Хәзер аңа 24 яшь. Без бөтен дөньяны тетрәткән куркыныч вакыйганың шаһиты белән элемтәгә кереп, авыр булса да, шатлык урынына газап китергән Белем бәйрәмен искә алдык. Бу көннәрдә Россиядә 15 ел элек булган куркыныч вакыйганы искә алдылар. Ил тарихындагы иң зур теракт турында яңа язмалар чыкты, фильмнар төшерелде. Күбесендә фаҗиганең сәяси сәбәпләрен эзлиләр, гаеплеләрне ачыкларга тырышалар. “Соңгы елларда журналистлар аптыратып бетерде. Алар күбрәк безнең – тоткыннарның тарихларын сәясәт белән болгата. Мин андыйлардан ераграк торам. Андыйлар бездән файдалана гына дип саныйм. Беслан турында хәтер гыйбрәт булып яшәргә тиеш”, – ди Санета Сабанова. 
	Чулпан ГАРИФУЛЛИНА	
Ватаным Татарстан

	№ --- | 02.09.2021	


